Tehyn HYKS:n Peijaksen alueen ammattiosasto 159 ry

**TOIMINTASUUNNITELMA VUODELLE 2017**

1. ***Johdanto***

Vuosi 2017 on ammattiosaston hallituksen ensimmäinen toimintavuosi. Tehyläisiä koskeva kunta-alan työehtosopimus on voimassa vuonna 2017.

Kilpailukyky sopimuksen mukaan työaika pitenee 30min/viikko /24h /vuosi 1.2.17 lähtien.

Lomarahoja leikataan 30% vuosina 2017,2018 ja 2019

Vuonna 2017 toiminnan painopisteet ovat tehokas edunvalvonta haastavassa taloudellisessa tilanteessa sekä Sote-uudistuksen aktiivisessa vaikuttamisessa.

1. ***Jäsenet***

Ammattiosaston jäsenmäärä marraskuussa 2016 oli 808 Ammattiosastomme jäsenet työskentelevät noin 50 eri työpisteessä. Peijaksen sairaalan lisäksi työpisteitä ovat HUSLABin, HUS-Kuvantamisen sekä psykiatrian eri työpisteet, jotka sijaitsevat Peijaksen sairaalan, Vantaan ja Keravan alueella.

Toimintavuonna 2017 pyritään edelleen kasvattamaan ammattiosaston jäsenmäärää. Tavoitteena on saada ammattiosastoon yli 830 , ja että suurin osa Tehyläisissä ammatti nimikkeissä työskentelevistä kuuluisi Peijaksen ammattiosastoon.

Jäsenten toiveiden mukaisesti pyritään järjestämään koulutustilaisuuksia sekä ammattiosaston yhteistä kulttuuri- ja vapaa-ajan toimintaa.

1. ***Ammattiosaston kokoukset***

Ammattiosaston hallitus valmistelee sääntömääräiset kokoukset. Peijaksen ammattiosastolla on käytössä kahden kokouksen malli. Kevätkokous pidetään maaliskuun loppuun mennessä. Kevätkokouksessa käsitellään edellisen vuoden toimintakertomus, esitetään toiminnantarkastajien lausunto, päätetään tilinpäätöksen vahvistamisesta sekä vastuuvapauden myöntämisestä hallitukselle ja muille tilivelvollisille.

Syyskokous pidetään marraskuun loppuun mennessä. Syyskokouksessa vahvistetaan toimintasuunnitelma ja talousarvio seuraavalle toimintavuodelle. Vuosittain valitaan myös seuraavaksi tilikaudeksi (kalenterivuosi) kaksi (2) toiminnantarkastajaa ja näille varamiehet. Lisäksi syyskokouksessa valitaan Tehy HUS vuosikokousedustajat aina kalenterivuodeksi kerrallaan. Sääntömääräisissä kokouksissa tarjotaan osallistujille illallinen ja pyritään saamaan alustus ajankohtaisista asioista.

Ylimääräisiä kokouksia ammattiosasto pitää silloin, kun ammattiosaston hallitus katsoo sen tarpeelliseksi tai kun vähintään 1/10 ammattiosaston jäsenistä sitä hallitukselta kirjallisesti pyytää.

***4. Ammattiosaston hallitus***

Ammattiosaston hallitus kokoontuu kerran kuussa kesäkuukausia lukuun ottamatta (kesä- ja heinäkuu) tai useammin tilanteen niin vaatiessa. Jäsenistö valitsee hallituksen jäsenet syyskokouksessa. Hallituksen toimintakausi on kolme (3) kalenterivuotta.

Hallitukseen kuuluvat puheenjohtajan lisäksi seitsemän (7) varsinaista jäsentä sekä heidän henkilökohtaiset varajäsenet. Puheenjohtaja kutsuu hallituksen koolle. Kokouksiin kutsutaan hallituksen varsinaiset jäsenet sekä varajäsenet ja ammattiosaston Tehyläiset luottamusmiehet sekä työsuojeluvaltuutetut.. Tehyläiset pääluottamusmiehet kutsutaan hallituksen kokoukseen kerran vuodessa.

Ammattiosaston hallitus toimii tukitoimien paikallisjohtona ja pitää yllä tukitoimivalmiutta. Tukitoimivalmius on osa ammattiosaston pysyvää toimintaa ja ammattiosastolla tulee olla valmius erilaisten äkillisten tukitoimien järjestämiseen.

1. ***Edunvalvonta***

Ammattiosasto pyrkii vaikuttamaan paikallisiin virka- ja työehtosopimusasioihin sekä yhteistoiminta- ja työsuojeluasioihin. Ammattiosasto on mukana myös ammatillisessa edunvalvonnassa. Paikallista yhteistyötä (HYKS, HUS, liikelaitokset) pyritään kehittämään edunvalvonnan vahvistamiseksi. Edunvalvonnan haasteena tulee olemaan mm. sote-uudistus sekä mahdolliset organisaatiomuutokset.

Ammattiosaston tulee seurata alueella tapahtuvia sosiaali- ja terveyspalveluihin (Sote) liittyviä muutoksia. Ammattiosasto on mukana valmistelu- ja suunnittelutyössä. Alueellisissa muutoksissa Tehyn järjestöasiantuntija on ammattiosaston apuna.

Paikallisneuvottelut käydään HUS tasoisesti, jossa ammattiosastoa edustaa Tehy HUS:n valitsemat paikallisneuvottelijat (4 neuvottelijaa). Kaikki neuvottelijat edustavat omien ammattiosastojensa lisäksi myös kaikkia muita ammattiosastoja paikallisneuvotteluissa.

Jatketut välittömät neuvonpidot käydään sairaanhoitoaluetasoisesti tai liikelaitostasoisesti. Kullekin sairaanhoitoalueelle sairaanhoitoalueen Tehyläiset puheenjohtajat valitsevat keskuudestaan neuvottelijat. HYKS-sairaanhoitoalueella näitä neuvottelijoita on neljä (4). Tehy HUS valitsee neuvottelijat koko sairaanhoitopiirin kattaviin neuvotteluihin.

Tehy HUS:ssa ammattiosastoa edustaa puheenjohtaja, joka toimii Tehy HUS:n hallituksen varsinaisena jäsenenä sekä varapuheenjohtaja, joka toimii Tehy HUS:n hallituksen varajäsenenä. Kummallakin on kokouksissa läsnäolo- ja puheoikeus. Mikäli molemmat ovat paikalla, vain varsinainen hallituksen jäsen on äänioikeutettu äänestystilanteessa. Tehy HUS on kaikkien HUS:n alueen 11 ammattiosaston muodostama koordinaatioyhdistys.

Ammattiosasto valmistautuu mahdollisiin tukitoimiin sekä toteuttamaan Tehyn valtuuston aikanaan päättämiä tukitoimia. Ammattiosasto pitää tarpeen mukaan tukitoimiin liittyviä jäseninfoja. Voimassa oleva työehtosopimus päättyy 31.1.2018.

1. ***Yhdysjäsentoiminta***

Ammattiosaston hallitus valitsee keskuudestaan yhdysjäsenvastaavan. Yhdysjäsenvastaava pitää yllä yhdysjäsenverkostoa sekä toimii yhdysjäsenkoulutusten ohjaajana yhdessä hallituksen kanssa.

Tavoitteena toimintavuodelle 2017 on, että jokaisella ammattiosaston toimipisteellä olisi yhdysjäsen. Yhdysjäsenen tehtävänä on uusien jäsenten rekrytointi sekä tutorina toimiminen kaikissa jäsenasioissa. Ammattiosaston hallitus on laatinut yhdysjäsenille sähköisen yhdysjäsen materiaalin. Yhdysjäsen toimii hallituksen ja jäsenten välisenä linkkinä. Yhdysjäsenille järjestetään koulutusta vuosittain ammattiosaston puolesta sekä alue- että keskustoimiston kanssa.

1. ***Järjestökoulutus***

Hallituksen jäsenet, luottamusmiehet, työsuojeluvaltuutetut ja yhteistyöorganisaatioiden edustajat osallistuvat Tehyn koulutuksiin tarpeen ja mahdollisuuksien mukaan. Tehyn lisäksi koulutuksia järjestää Aktiivi-instituutti ja TJS (Toimihenkilöjärjestöjen Sivistysliitto). Tehy maksaa hallituksen uusien toimijoiden peruskoulutuksen. Ammattiosaston hallitus tukee tarvittaessa taloudellisesti järjestökoulutuksiin osallistumista (mm. päiväraha ja matkakorvaukset).

1. ***Tiedotus***

Ammattiosaston tiedotustoiminnasta vastaa puheenjohtaja, tiedotussihteeri ja mahdollisuuksien mukaan myös toimipisteiden yhdysjäsenet. Tiedotuskanavina toimivat sähköposti (Tehyn jäsenrekisteri), ammattiosaston internetsivut (ao159.tehy.fi), Facebook ja ilmoitustaulut eri yksiköissä. Ilmoittautuminen ammattiosaston tapahtumiin tapahtuu jäsensivujen kautta.

Ammattiosaston hallitus järjestää info- ja koulutustilaisuuksia jäsenistön toiveiden mukaisesti. Tukitoimintatiedotuksesta vastaa ammattiosaston puheenjohtaja ja tiedotussihteeri.

1. ***Talous***

Ammattiosaston budjetti koostuu jäsenmaksupalautteesta. Palaute koostuu peruspalautteesta ja jäsenkohtaisesta palautteesta, joka määräytyy kuluvan vuoden viimeisen päivän jäsenmäärän mukaan. Ammattiosaston suurimmat menoerät ovat vuosikokouskulut (kevät- ja syyskokous), Tehy HUS toiminta-avustus, hallituksen palkkiot sekä jäsentilaisuuksien kulut. Hallituksen toimijoiden palkkiot käsitellään talousarvion yhteydessä syyskokouksessa.